După modelul Veneției, un oraș dintr-o zonă montană a Elveției anunță că va lua măsuri împotriva supraturismului
Data publicării:
Un oraș dintr-o vale a regiunii muntoase foarte populare din Berna Superioară din Elveția, urmează modelul Veneției și pune taxe de intrare turiștilor care vor să viziteze orașul.
Autoritățile locale din Lauterbrunnen au organizat un grup de muncă care să dezvolte idei menite să combată supraturismul din zonă, potrivit surselor din Elveția, citate de CNN.
Structura pitorească a orașului este acoperită de străzi aglomerate, pline de gunoi și chirii foarte scumpe. Comunitatea din oraș este foarte mică, având 800 de localnici, conform autorităților locale.
Una dintre ideile introduse de grupul de muncă ar fi să fie pusă o taxă de intrare în oraș pentru anumite tipuri de vizitatori, au raportat autoritățile locale, citând din ziarul Berner Zeitung.
Taxa propusă, care ar putea fi plătită printr-o aplicație mobilă de pe telefon, ar fi între 5 și 10 franci elvețieni, respectiv între 25 și 50 de lei, și se va aplica turiștilor care trec prin oraș cu mașina, pe parcursul unei zile.
„Excepția ar putea să fie turiștii care au rezervat o ofertă cum ar fi un hotel, sau o excursie în zonă, sau cei care ajung în oraș prin intermediul transportului public” a declarat primarul din orașul Lauterbrunnen, Karl Näpflin, potrivit informațiilor acordate de autoritățile din Elveția.
Există deja mai mult de 60 de destinații din lume care au impus acest gen de taxă, aducând păreri controversate de multe ori.
Prima zi în care Veneția a aplicat o taxă de intrare în oraș, 25 aprilie, a fost întâmpinată de protestatari de către localnicii italieni care simțeau că casele lor se transformă într-un „parc tematic”. Orașul, care este foarte cunoscut, este printre primele orașe care au inrodus acest tip de taxă, și va continua să o încaseze până pe 14 iulie.
Valea orașului Lauterbrunnen este casa a numeroase atracții, inclusiv cascada Staubbach, una dintre cascadele neîntrerupte cele mai mari din Europa, aflată la 270 m.
Anul trecut, industria hotelurilor a înregistrat cel mai înalt nivel din toate timpurile în ceea ce privește vizitele peste noapte în sezonul de vară.